b'\n_START_ARTICLE_\nPetrovo Selo\n_START_SECTION_\nZemljopisni polo\xc5\xbeaj\n_START_PARAGRAPH_\nNalazi se u dubrova\xc4\x8dkom zale\xc4\x91u, uz staru makadamsku cestu koja od Moko\xc5\xa1ice vodi prema Pobre\xc5\xbeju. Od Dubrovnika je udaljen oko 5 km sjeverozapadno.\n_START_SECTION_\nPovijest\n_START_PARAGRAPH_\nU selu je 1818. ro\xc4\x91en dubrova\xc4\x8dki knji\xc5\xbeevnik, diplomat i politi\xc4\x8dar Matija Ban. Tijekom Domovinskog rata Petrovo selo je do\xc5\xbeivjelo sli\xc4\x8dnu sudbinu kao i sva okupirana sela i prigradska naselja u okolici Dubrovnika. Nakon okupacije neprijateljska vojska je popalila i oplja\xc4\x8dkala sve objekte u selu.\n_START_SECTION_\nGospodarstvo\n_START_PARAGRAPH_\nPetrovo selo je potpuno gospodarski nerazvijeno prigradsko naselje. Stanovni\xc5\xa1tvo se u manjoj mjeri bavi poljodjelstvom i sto\xc4\x8darstvom a ve\xc4\x87ina stanovni\xc5\xa1ta radi u Dubrovniku.\n_START_SECTION_\nStanovni\xc5\xa1tvo\n_START_PARAGRAPH_\nPrema popisu stanovnika iz 2011. godine u Petrovu selu obituje tek 23 stanovnika hrvatske nacionalnosti i katoli\xc4\x8dke vjeroispovjesti._NEWLINE_Kretanje broja stanovnika 1857.-2011._NEWLINE_Napomena: U 2001. nastalo izdvajanjem iz naselja Dubrovnik. U 1857., 1869., 1921. i 1931. sadr\xc5\xbei podatke za naselje Pobre\xc5\xbeje. U 1981. i 1991. podaci su sadr\xc5\xbeani u naselju Dubrovnik.\n_START_SECTION_\nPromet\n_START_PARAGRAPH_\nPetrovo selo je slabo prometno povezano a promet se odvija starom makadamskom cestom i dijelom asfaltnom cestom preko Pobre\xc5\xbeja.'